Sodba Splošnega sodišča z dne 22. septembra 2017 – D'Agostino/Komisija
(Zadeva T-501/16 RENV)1
(Javni uslužbenci – Pogodbeni uslužbenci – Člen 3a PZDU – Nepodaljšanje pogodbe – Člena 12a in 24 Kadrovskih predpisov – Dolžnost skrbnega ravnanja - Interes službe)
Jezik postopka: francoščina
Stranki
Tožeča stranka: Luigi D'Agostino (Luxembourg, Luksemburg) (zastopnik: M.-A. Lucas, odvetnik)
Tožena stranka: Evropska komisija (zastopnika: G. Berscheid in G. Gattinara, agenta)
Predmet
Predlog na podlagi člena 270 PDEU za, prvič, razglasitev ničnosti odločbe Komisije z dne 1. decembra 2011 o nepodaljšanju pogodbe pogodbenega uslužbenca, sklenjene s tožečo stranko, in drugič, povrnitev škode, ki naj bi jo tožeča stranka domnevno utrpela.
Izrek
1.    Tožba se zavrne.
2.    Luigi D’Agostino nosi stroške iz tega postopka in v zadevi F-93/12, prav tako pa svoje stroške v zadevi T-670/13 P.
3.    Evropska komisija nosi svoje stroške v zadevi T-670/13 P.
____________
1 UL C 343, 10.11.2012 (zadeva, prvotno registrirana pri Sodišču za uslužbence Evropske unije pod številko F-93/12).